pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางต่อยอด e-GP ด้วยเทคโนโลยี Blockchain มุ่งยกระดับการให้บริการภาครัฐ
วันอังคารที่ 19 พฤศจิกายน 2562
กรมบัญชีกลางต่อยอด e-GP ด้วยเทคโนโลยี Blockchain มุ่งยกระดับการให้บริการภาครัฐ
กรมบัญชีกลางยกระดับเพิ่มประสิทธิภาพการดําเนินงานของระบบการจัดซื้อจัดจ้างภาครัฐด้วยอิเล็กทรอนิกส์ (e-GP) โดยนําเทคโนโลยีบล็อกเชนเข้ามาช่วยลดขั้นตอนการตรวจสอบหลักประกันของผู้ประกอบการ การออกหนังสือรับรองสินเชื่อ เพื่อใช้ประกอบในการขึ้นทะเบียนผู้ประกอบการ
นางสาววิลาวรรณ พยาน้อย รองอธิบดีกรมบัญชีกลางในฐานะโฆษกกรมบัญชีกลางเปิดเผยว่า เมื่อวันที่ 13 พฤศจิกายน 2562 กรมบัญชีกลางได้ลงนามบันทึกข้อตกลงความร่วมมือการดําเนินงานโครงการใช้เทคโนโลยีบล็อกเชน (Blockchain) ร่วมกับธนาคารกรุงไทย เพื่อสนับสนุนนโยบายของกระทรวงการคลัง ที่ต้องการยกระดับและเพิ่มประสิทธิภาพระบบงานของหน่วยงานในกระทรวงการคลังให้มีประสิทธิภาพมากขึ้น สามารถลดขั้นตอนการทํางาน ตอบสนองผู้รับบริการได้อย่างรวดเร็ว และสะดวกมากยิ่งขึ้น ส่งเสริมรัฐบาลยุคไทยแลนด์ 4.0
ในส่วนของกรมบัญชีกลางได้นําเทคโนโลยีบล็อกเชนเข้ามาช่วยในการดําเนินงานของระบบการจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e-GP) แบ่งเป็น 2 โครงการย่อยได้แก่
1. e-Letter of Guarantee : e-LG เป็นการจัดทําหลักประกันทางอิเล็กทรอนิกส์โดยให้ผู้ประกอบการสามารถขอหนังสือค้ําประกันอิเล็กทรอนิกส์กับธนาคารต่าง ๆ ผ่านเทคโนโลยีบล็อกเชนให้กับผู้ประกอบการที่เป็นผู้ค้ากับภาครัฐ ซึ่งเทคโนโลยีบล็อกเชนจะช่วยลดขั้นตอนดังกล่าว และเป็นการเพิ่มความสะดวกและลดการจัดทําเอกสารที่เป็นกระดาษ อีกทั้งยังสร้างความเชื่อมั่นในความปลอดภัยของหลักประกันที่ผู้ประกอบการนํามาใช้ได้อีกด้วย โดยขณะนี้อยู่ระหว่างการพัฒนาและทดสอบระบบร่วมกับธนาคารพาณิชย์ 22 แห่ง ที่อยู่ในชุมชนบล็อกเชน (Blockchain Community) คาดว่าจะสามารถให้บริการ e-LG จากทุกธนาคารผ่านระบบบล็อกเชนที่พัฒนาในระบบ e-GP ได้ ในเดือนมิถุนายน 2563
2. e-Credit Confirmation เป็นการขอออกหนังสือรับรองสินเชื่อด้วยเทคโนโลยีบล็อกเชน ซึ่งจะใช้ประกอบในการขอขึ้นทะเบียนของผู้ประกอบการ และในระยะยาวจะพัฒนาต่อยอดในการจัดลําดับ Rating ของผู้ประกอบการตามผลงานในการทํางานกับภาครัฐ ทําให้ช่วยลดภาระของผู้ประกอบการในการจัดเตรียมเอกสารต่าง ๆ สําหรับการขอขึ้นทะเบียนผู้ประกอบการ รวมทั้งสามารถเชื่อมโยงกับระบบของสถาบันการเงิน และระบบการประเมินคุณภาพแบบบูรณาการ ของผู้ประกอบการที่ร่วมงานกับภาครัฐได้อีกด้วย โดยคาดว่าจะสามารถให้บริการขอหนังสือรับรองวงเงินสินเชื่ออิเล็กทรอนิกส์ ( e-Credit Confirmation ) ผ่านระบบ e-GP ได้ในเดือนธันวาคม 2562
โฆษกกรมบัญชีกลางกล่าวในตอนท้ายว่า การดําเนินงานทั้ง 2 โครงการนี้ นอกจากจะเป็นการเพิ่มประสิทธิภาพการให้บริการที่มีความปลอดภัย สะดวก รวดเร็ว และส่งเสริมการสร้างความโปร่งใสและเป็นธรรมในระบบการจัดซื้อจัดจ้างภาครัฐของประเทศแล้ว ยังช่วยลดขั้นตอนการทํางานและปริมาณการใช้กระดาษในการทําธุรกรรมต่าง ๆ อันจะช่วยสนับสนุนการสร้างสิ่งแวดล้อมที่ดีอีกทางหนึ่งด้วย
รัฐบาลไทย-ข่าวทำเนียบรัฐบาล-วศ.อว. คุมเข้มความสะอาดปลอดภัยร้านค้าสวัสดิการ ต้านโควิด-19
วันพุธที่ 22 เมษายน 2563
วศ.อว. คุมเข้มความสะอาดปลอดภัยร้านค้าสวัสดิการ ต้านโควิด-19
วศ.อว. คุมเข้มความสะอาดปลอดภัยร้านค้าสวัสดิการ ต้านโควิด-19
นางสาวนิสากร จึงเจริญธรรม อธิบดีกรมวิทยาศาสตร์บริการ มีความห่วงใยต่อผลกระทบจากการแพร่ระบาดของไวรัสโควิด-19 ที่เกิดขึ้น และได้ติดตามสถานการณ์อย่างใกล้ชิด จึงมีมาตรการให้คัดกรองผู้ประกอบการรายย่อย ผู้ประกอบการ SME ที่เข้ามาขายสินค้าในพื้นที่ของหน่วยงานทุกวัน พร้อมทั้งแนะนําการป้องกันและเฝ้าระวังการแพร่ระบาดของไวรัสฯ ให้ร้านค้าสวมหน้ากากอนามัยและถุงมือขณะทํางาน หมั่นล้างมือเป็นประจํา เพื่อสร้างความมั่นใจให้กับกลุ่มผู้บริโภค ทั้งนี้กรมฯได้ประกาศงดเก็บค่าเช่าร้านค้าทุกร้านในเดือนเมษายนนี้ด้วย
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาผักตบชวา ไม่ให้ขยายตัวเป็นอุปสรรคของปัญหาน้ำท่วมในฤดูฝนที่จะมาถึง
วันพฤหัสบดีที่ 28 มิถุนายน 2561
รัฐบาลเร่งแก้ปัญหาผักตบชวา ไม่ให้ขยายตัวเป็นอุปสรรคของปัญหาน้ําท่วมในฤดูฝนที่จะมาถึง
เมื่อ 28 มิ.ย. 61 พล.อ.ประวิตร วงษ์สุวรรณ รอง นรม.และ รมว.กห. ได้เรียกประชุมคณะกรรมการอํานวยการบูรณาการแก้ไขปัญหาผักตบชวา
เมื่อ 28 มิ.ย. 61 พล.อ.ประวิตร วงษ์สุวรรณ รอง นรม.และ รมว.กห. ได้เรียกประชุมคณะกรรมการอํานวยการบูรณาการแก้ไขปัญหาผักตบชวา เพื่อติดตามความคืบหน้าและเร่งรัด แก้ปัญหาผักตบชวาที่กําลังส่งผลกระทบต่อสภาพแวดล้อม ทั้งปัญหาน้ําเสีย อุปสรรคการสัญจรทางน้ํา และการขัดขวางการระบายน้ํา ซึ่งรัฐบาลให้ความสําคัญในการพัฒนาแหล่งน้ําและเป็นส่วนหนึ่งของการบริหารจัดการน้ํา เพื่อไม่ให้กระทบต่อระบบไปการจัดการน้ํา ทั้งในฤดูแล้งและฤดูฝนที่กําลังมาถึง
มีแนวทางร่วมกัน ที่จะดําเนินการกําจัดผักตบชวาให้ถือเป็นภารกิจประจํา ที่ต้องทําต่อเนื่องกันไป โดยกําหนดมาตรการดําเนินงานทั้งในแหล่งน้ําปิดและแหล่งน้ําเปิด กําจัดผักตบชวาให้เป็นผลใน 3 ระยะต่อเนื่องกันไปถึงปี 65 โดยมีกระทรวงมหาดไทยเป็นหน่วยรับผิดชอบหลัก บูรณาการทํางานร่วมกับทุกส่วนราชการ เพื่อให้ปลอดผักตบชวาในแหล่งน้ํา พร้อมทั้งดําเนินมาตรการเสริมควบคู่กันไป ในการสนับสนุนภาคประชาชนที่รวมตัวกันจัดตั้งเป็น “ชมรมคนริมน้ํา” ทํางานร่วมกับองค์กรปกครองส่วนท้องถิ่น ร่วมมือกันกําจัดผักตบชวาในในพื้นที่ ขณะเดียวกันให้มีการรณรงค์สร้างจิตสํานึกและการมีส่วนร่วมของชุมชนท้องถิ่นทํางานไปด้วยกัน
ทั้งนี้ ที่ประชุมได้ร่วมกันพิจารณาแนวทางจัดตั้งโรงงานต้นแบบ กําจัดผักตบชวาด้วยนวัตกรรมการแปรรูป จํานวน 5 แห่งในพื้นที่จังหวัดฉะเชิงเทรา นครพนม ศรีสะเกษ พิษณุโลกและพัทลุง โดยจะเป็นโรงงานแปรรูปสร้างมูลค่าเพิ่มผลิตภัณฑ์สินค้าชุมชนและเป็นศูนย์เรียนรู้ควบคู่กันไป
พล.อ.ประวิตรฯ ได้ย้ําขอให้ทุกส่วนราชการ ร่วมกันดูแลแก้ปัญหาผักตบชวาอย่างต่อเนื่อง จริงจัง โดยถือเป็นภารกิจประจํา ที่หวังผลสัมฤทธิ์ เพื่อประโยชน์ในการบริหารจัดการน้ําตามยุทธศาสตร์น้ําแห่งชาติ โดยขอให้ทุกจังหวัด ติดตามการกําจัดผักตบชวาตามแผนงานทั้ง 3 ระยะให้เป็นผล พร้อมทั้งให้สนับสนุนและผลักดันการศึกษาวิจัยของมหาวิทยาลัยเกษตรศาสตร์ และสถาบันเทคโนโลยีพระจอมเกล้าเจ้าคุณทหารลาดกระบังเพื่อนําสารชีวพันธุ์มาใช้ในการกําจัดผักตบชวาโดยพิจารณาถึงความคุ้มค่าและความถูกต้องตามกฎหมายต่อไป
รัฐบาลไทย-ข่าวทำเนียบรัฐบาล-กรมศุลกากรแจ้งเตือน โปรดอย่าหลงเชื่อมิจฉาชีพแอบอ้างกรมศุลกากรเพื่อขายของทางสื่อออนไลน์
วันพุธที่ 16 พฤษภาคม 2561
กรมศุลกากรแจ้งเตือน โปรดอย่าหลงเชื่อมิจฉาชีพแอบอ้างกรมศุลกากรเพื่อขายของทางสื่อออนไลน์
กรมศุลกากรแจ้งเตือนประชาชน อย่าหลงเชื่อหากมีผู้แอบอ้างชื่อกรมศุลกากรเพื่อขายของราคาถูกทางเว็บไซต์และสื่อออนไลน์ต่างๆ โดยเฉพาะทาง Facebook  สร้างความสับสนให้ประชาชนเป็นอย่างยิ่ง
กรมศุลกากรแจ้งเตือนประชาชน อย่าหลงเชื่อหากมีผู้แอบอ้างชื่อกรมศุลกากรเพื่อขายของราคาถูกทางเว็บไซต์และสื่อออนไลน์ต่างๆ โดยเฉพาะทาง Facebook สร้างความสับสนให้ประชาชนเป็นอย่างยิ่ง ซึ่งมิจฉาชีพดังกล่าวมีการอ้างว่าเป็นสินค้าจากกรมศุลกากร และให้โอนเงินมัดจําหรือนัดให้ไปชําระเงินส่วนที่เหลือเพื่อรับสินค้า ด้วยวิธีการต่างๆ ที่ไม่ถูกต้อง กรมศุลกากรขอยืนยันว่าการจําหน่ายสินค้าของกลางกรมศุลกากรโดยวิธีที่ถูกต้อง จะเป็นการลงประกาศขายทอดตลาดอย่างเป็นทางการ และจะรับชําระเงิน ณ ที่ทําการศุลกากร โดยมีเจ้าหน้าที่ศุลกากรที่ได้รับมอบหมายเป็นผู้ดูแลเท่านั้น และกรมศุลกากรไม่มีการบอกขายทางระบบอินเตอร์เน็ต สื่อออนไลน์ หรือผ่านบุคคลที่แอบอ้าง และไม่มีการให้โอนเงินค่าสินค้า หรือโอนเงินมัดจําเข้าบัญชีผู้ใดทั้งสิ้น
ทั้งนี้ท่านหากมีข้อสงสัยหรือไม่แน่ใจเกี่ยวกับการดําเนินการใดๆ ทางกรมศุลกากร สามารถติดต่อสอบถามตามช่องทางต่างๆ ดังนี้
1. สอบถามข้อมูลทางศุลกากรได้ที่Customs Call Center 1164 หรือทาง e-mail : 1164@customs.go.th
2. ศูนย์บริการข้อมูลข่าวสารกรมศุลกากร ชั้น 1 อาคารเฉลิมพระเกียรติ 7 รอบ พระชนมพรรษา กรมศุลกากร
3. แจ้งปัญหาทุจริตประพฤติมิชอบ ได้ที่กลุ่มคุ้มครองส่งเสริมจริยธรรม หมายเลข 1332 โทรศัพท์ : 0-2667-7432,0-2667-6891,0-2667-6889 และ e-mail : ctc@customs.go.th
4. แจ้งเบาะแสการลักลอบหลีกเลี่ยงหนีศุลกากร ได้ที่สํานักสืบสวนและปราบปราม (สสป.) โทรศัพท์ : 0-2667-6741-5 โทรสาร : 0-2667-6955,0-2667-6966 หรือ 83000000@customs.go.th
5. ติดต่อด้วยตนเอง ณ สํานักงานหรือด่านศุลกากรใกล้บ้านท่าน ในวันและเวลาราชการ
รัฐบาลไทย-ข่าวทำเนียบรัฐบาล-ไทยติด TOP 10 ดำเนินการด้านสิทธิเด็กในช่วงโควิด-19 ดีที่สุด
วันจันทร์ที่ 17 สิงหาคม 2563
ไทยติด TOP 10 ดําเนินการด้านสิทธิเด็กในช่วงโควิด-19 ดีที่สุด
--
#ไทยคู่ฟ้าข่าวดีที่อยากบอกต่อ...ประเทศไทยได้รับการจัดอันดับเป็นที่ 8 จาก 182 ประเทศทั่วโลก ในการดําเนินการด้านสิทธิเด็กในช่วงสถานการณ์การแพร่ระบาดของโรคโควิด-19 ที่ผ่านมา จากองค์กรช่วยเหลือและสนับสนุนเด็กนานาชาติอย่าง The KidsRights Foundation โดยมีหลักการประเมิน 4 ด้าน คือ 1.สิทธิการดํารงชีวิตของเด็ก 2.สิทธิด้านสุขภาพ 3.สิทธิด้านการศึกษา และ 4.สิทธิที่จะได้รับการคุ้มครองในการสร้างสภาพแวดล้อมเรื่องสิทธิเด็ก
.
รายชื่อ 10 ประเทศแรกที่ได้รับการจัดอันดับ ประกอบด้วย
1.ไอซ์แลนด์
2.สวิตเซอร์แลนด์
3.ฟินแลนด์
4.สวีเดน
5.เยอรมนี
6.เนเธอร์แลนด์
7.สโลวีเนีย
8.ไทย
9.ฝรั่งเศส
10.เดนมาร์ก
.
ทั้งนี้ นายกรัฐมนตรีได้ขอบคุณทุกกระทรวงและภาคประชาชนที่ช่วยกันดูแลประเด็นสิทธิเด็ก ทําให้ประเทศไทยได้รับการจัดอันดับอยู่ที่ 8 ของโลก และเป็นเพียงประเทศเดียวในทวีปเอเชียที่ติดอันดับ TOP 10 ซึ่งนับเป็นความภาคภูมิใจของประเทศอย่างยิ่ง
ที่มา :https://files.kidsrights.org/wp-content/uploads/2020/05/25092805/200519-The-KidsRights-Index-report-2020.pdf
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหารและเจ้าหน้าที่ของกระทรวงดิจิทัลฯ ร่วมพิธีถวายพระพรชัยมงคล พระบาทสมเด็จพระวชิรเกล้าเจ้าอยู่หัว เนื่องในวโรกาสวันฉัตรมงคล
วันศุกร์ที่ 1 พฤษภาคม 2563
รมว.กระทรวงดิจิทัลฯ นําคณะผู้บริหารและเจ้าหน้าที่ของกระทรวงดิจิทัลฯ ร่วมพิธีถวายพระพรชัยมงคล พระบาทสมเด็จพระวชิรเกล้าเจ้าอยู่หัว เนื่องในวโรกาสวันฉัตรมงคล
รมว.กระทรวงดิจิทัลฯ นําคณะผู้บริหารและเจ้าหน้าที่ของกระทรวงดิจิทัลฯ ร่วมพิธีถวายพระพรชัยมงคล พระบาทสมเด็จพระวชิรเกล้าเจ้าอยู่หัว เนื่องในวโรกาสวันฉัตรมงคล
วันนี้ (1 พฤษภาคม 2563) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยคณะผู้บริหาร ข้าราชการ และเจ้าหน้าที่ในสังกัดกระทรวงดิจิทัลเพื่อเศรษฐกิจและสังคม เข้าร่วมพิธีถวายพระพรชัยมงคล พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในวโรกาสวันฉัตรมงคล (4 พฤษภาคม 2563) โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมพิธีดังกล่าว ณ บริเวณโถง ชั้น ๙ กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติฯ 80 พรรษา ถนนแจ้งวัฒนะ หลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-ผู้ช่วยโฆษกฯ ระบุนายกรัฐมนตรีขอให้มีการประเมินการทำงานของบุคคลที่จะได้รับการคัดเลือกเป็นข้าราชการดีเด่น ควรพิจารณาแบบ best of the best
วันอังคารที่ 4 เมษายน 2560
ผู้ช่วยโฆษกฯ ระบุนายกรัฐมนตรีขอให้มีการประเมินการทํางานของบุคคลที่จะได้รับการคัดเลือกเป็นข้าราชการดีเด่น ควรพิจารณาแบบ best of the best
พันเอก อธิสิทธิ์ ไชยนุวัติ  ผู้ช่วยโฆษกประจําสํานักนายกรัฐมนตรี ระบุนายกรัฐมนตรีขอให้มีการประเมินการทํางานของบุคคลที่จะได้รับการคัดเลือกเป็นข้าราชการดีเด่น ควรพิจารณาแบบ best of the best เพื่อให้ข้าราชการพลเรือนดีเด่นตามที่กําหนดไว้อย่างแท้จริง
วันนี้ ( 4 เม.ย. 60) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรี ได้ชี้แจงต่อที่ประชุมคณะรัฐมนตรีรับทราบเกี่ยวกับเรื่องที่นายกรัฐมนตรีให้โอวาทเนื่องในวันข้าราชการพลเรือน ประจําปีพุทธศักราช 2560 และมีพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ณ ตึกสันติไมตรี ทําเนียบรัฐบาล ที่ผ่านมาว่า ปีหน้าขอให้มีการประเมินการทํางานของผู้ที่ได้รับรางวัลข้าราชการดีเด่น รวมถึงแนวทางการคัดเลือกบุคคลที่จะได้รับรางวัลดังกล่าวในปีต่อไปให้พิจารณาเป็น best of the best หรือที่ดีที่สุดในแต่ละหัวข้อ เพื่อให้ข้าราชการพลเรือนดีเด่นตามวัตถุประสงค์ที่กําหนดไว้อย่างแท้จริง
พร้อมกันนี้ นายกรัฐมนตรี ได้น้อมนําพระราชดํารัสในสมเด็จพระเจ้าอยู่หัว มหาวชิราลงกรณ บดินทรเทพยวรางกูร นํามากล่าวให้ ครม. รับทราบเพื่อน้อมนําไปปฏิบัติ ความว่า “ งานราชการนั้น คือ งานของแผ่นดิน มีผลเกี่ยวเนื่องโดยตรงถึงประโยชน์ของประเทศชาติและประชาชนทุกคน ดังนั้น ข้าราชการผู้ปฏิบัติ บริหารงานของแผ่นดิน จึงต้องทําความเข้าใจถึงความสําคัญในหน้าที่ และความรับผิดชอบของตนให้ถ่องแท้ แล้วร่วมกันคิดร่วมกันทํา ด้วยความอุตสาหะ เสียสละ และด้วยความสุจริต จริงใจ โดยถือประโยชน์ที่จะเกิดจากงานเป็นหลักใหญ่ งานของแผ่นดินทุกส่วนจักได้ดําเนินก้าวหน้าไปพร้อมกัน และสําเร็จประโยชน์ที่พึงประสงค์ คือยังความเจริญมั่นคงให้เกิดแก่ประเทศชาติและประชาชนได้แท้จริง และยั่งยืนตลอดไป”
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานที่กักกันโรคมีกี่รูปแบบ ??
วันจันทร์ที่ 13 กรกฎาคม 2563
สถานที่กักกันโรคมีกี่รูปแบบ ??
สถานที่กักกันโรคมีกี่แบบ ??
Q : สถานที่กักกันโรคมีกี่รูปแบบ ??
A : สถานที่กักกันโรค มีอยู่ 3 รูปแบบ คือ
Local Quarantine คือ พื้นที่กักกันโรคแห่งรัฐ ระดับจังหวัด สําหรับผู้เดินทางข้ามจังหวัด
State Quarantine คือ พื้นที่กักกันโรคแห่งรัฐ สําหรับผู้เดินทางกลับมาจากต่างประเทศ
Alternative State Quarantine คือ สถานที่กักตัวทางเลือก ปัจจุบันมี 4 โรงแรม สําหรับเป็นทางเลือกให้ผู้เดินทางที่กลับมาจากต่างประเทศ ได้เฝ้าระวังสังเกตอาการ ซึ่งจะมีค่าใช้จ่ายตามความต้องการที่เลือกไว้
รัฐบาลไทย-ข่าวทำเนียบรัฐบาล-ยธ. พัฒนาระบบและมาตรฐานการคุ้มครองสิทธิและเสรีภาพให้กับประชาชน
วันศุกร์ที่ 18 พฤษภาคม 2561
ยธ. พัฒนาระบบและมาตรฐานการคุ้มครองสิทธิและเสรีภาพให้กับประชาชน
กระทรวงยุติธรรม พัฒนาระบบและมาตรฐานการคุ้มครองสิทธิและเสรีภาพให้กับประชาชน
ในวันศุกร์ที่ ๑๘พฤษภาคม ๒๕๖๑เวลา ๑๓.๓๐ น.
ณ ห้องประชุมไชยานุกิจ ชั้น ๓ กรมคุ้มครองสิทธิและเสรีภาพ
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
พร้อมด้วย นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ในฐานะที่ปรึกษาคณะทํางานพัฒนาระบบและมาตรฐานการคุ้มครองสิทธิและเสรีภาพ
เข้าร่วมการประชุมคณะทํางานพัฒนาระบบและมาตรฐานการคุ้มครองสิทธิและเสรีภาพ
ประจําปีงบประมาณ พ.ศ.๒๕๖๑ ครั้งที่ ๒/๒๕๖๑
โดยมีนางสาวเอมอร เสียงใหญ่ รองอธิบดีกรมคุ้มครองสิทธิและเสรีภาพ เป็นประธานการประชุม
ซึ่งการประชุมดังกล่าวได้พิจารณาการพัฒนามาตรฐานคลินิกยุติธรรมในสํานักงานยุติธรรมจังหวัด
ให้เป็นหน่วยบริการประชาชนที่มีมาตรฐานเดียวกัน และมีความครอบคลุมภารกิจงานบริการของกระทรวงยุติธรรม ตลอดจนประชาชนผู้ขอรับบริการมีความพึงพอใจ และสามารถเข้าถึงบริการงานยุติธรรม
อาทิ การปรึกษาปัญหากฎหมาย การขอรับความช่วยเหลือทางการเงินแก่ผู้เสียหายและจําเลยในคดีอาญา กองทุนยุติธรรม การไกล่เกลี่ยระงับข้อพิพาท ได้อย่างสะดวก รวดเร็ว ทั่วถึง และเป็นธรรม
นอกจากนี้ ที่ประชุมได้หารือแนวทางการพัฒนามาตรฐานคลินิกยุติธรรมไปสู่การปฏิบัติ
ทั้งนี้ จะมีการเปิดรับฟังความคิดเห็นต่อร่างประกาศมาตรฐานคลินิกยุติธรรมจากผู้แทนสํานักงานยุติธรรมจังหวัด และผู้มีส่วนเกี่ยวข้อง เพื่อนําไปพัฒนา ปรับปรุง มาตรฐานคลินิกยุติธรรมต่อไป
รวมทั้งได้หารือการจัดทําคู่มือการขับเคลื่อนภารกิจคลินิกยุติธรรม
และแนวทางการตรวจประเมินมาตรฐานคลินิกยุติธรรมให้มีการดําเนินงานเป็นไปตามมาตรฐาน
ที่กระทรวงยุติธรรมกําหนด
เพื่อเตรียมความพร้อมในการอํานวยความเป็นธรรมให้แก่ประชาชนอย่างเสมอภาคและเป็นธรรม
รัฐบาลไทย-ข่าวทำเนียบรัฐบาล-ก.เกษตรฯ หารือร่วมกับภาคเอกชน ศึกษาดูงานความก้าวหน้าของไทยในการสกัดน้ำมันปาล์ม
วันจันทร์ที่ 19 มีนาคม 2561
ก.เกษตรฯ หารือร่วมกับภาคเอกชน ศึกษาดูงานความก้าวหน้าของไทยในการสกัดน้ํามันปาล์ม
ก.เกษตรฯ หารือร่วมกับภาคเอกชน ศึกษาดูงานความก้าวหน้าของไทยในการสกัดน้ํามันปาล์ม พร้อมหาช่องทางยกระดับราคาปาล์มน้ํามันให้สูงขึ้น
นายลักษณ์ วจนานวัช เปิดเผยภายหลังตรวจเยี่ยมกระบวนการสกัดน้ํามันปาล์ม การผลิตน้ํามันปาล์ม และการผลิตไบโอดีเซลของโรงงานสกัดน้ํามันปาล์มดิบและโรงกลั่น (Refine) ของภาคเอกชน ณ ต.เสวียด อ.ท่าฉาง จ.สุราษฎร์ธานี ว่า การลงพื้นที่ดังกล่าว ได้มีการแลกเปลี่ยนข้อมูลกับภาคเอกชน ซึ่งปัจจุบันภาคเอกชนของไทยมีความก้าวหน้าในเรื่องการทําโรงงานสกัดน้ํามันปาล์มในรูปแบบที่ไม่มีการสูญเสียเลย ทั้งในเรื่องของน้ําเสียที่เกิดจากการสกัดน้ํามันปาล์มก็สามารถนําไปหมักแล้วเกิดเป็นไบโอแก๊สเพื่อผลิตเป็นพลังงานไฟฟ้าใช้ในโรงงาน ขณะเดียวกันก็สามารถจําหน่ายให้กับการไฟฟ้าส่วนภูมิภาคได้
อย่างไรก็ตาม ประเทศไทยเผชิญกับปัญหาสําคัญในเรื่องราคาน้ํามันปาล์มในตลาดโลกอ่อนตัวลงมาก จึงได้มีการหารือร่วมกับภาคเอกชนที่ได้มาเยี่ยมชมในครั้งนี้ ว่าจะมีส่วนช่วยในเรื่องราคาปาล์มได้อย่างไรบ้าง โดยมีประการสําคัญคือต่อไปทางโรงงานอุตสาหกรรมและเกษตรกรจะต้องยึดมั่นในเรื่องของการเก็บเกี่ยวผลผลิตให้ได้ปาล์มน้ํามันที่สุกเต็มที่ เพื่อเพิ่มเปอร์เซ็นของน้ํามันปาล์มที่จะสกัดได้ จะเป็นประโยชน์ทั้งในเรื่องประสิทธิภาพของโรงงาน อีกทั้งโรงงานยังสามารถแบ่งปันราคาตามเปอร์เซ็นของคุณภาพไปให้เกษตรได้ด้วย
ทั้งนี้ รัฐบาลมีแนวทางในการแก้ไขปัญหาราคาผลปาล์มดิบตกต่ํา โดยใช้ภาคพลังงานเข้ามาช่วย คือน้ํามันปาล์มที่ผลิตได้ส่วนหนึ่งจะเข้าสู่ระบบของการผลิตไบโอดีเซล เป็นการเพิ่มเปอร์เซ็นน้ํามันปาล์มในน้ํามันดีเซล จาก 5% เป็น 7% นอกจากนี้ ยังมีโอกาสในการส่งออก ซึ่งจะต้องหารือร่วมกับกระทรวงพาณิชย์ และกระทรวงอุตสาหกรรม เพื่อสนับสนุนให้ราคาน้ํามันปาล์มของไทยแข่งขันในตลาดโลกได้ โดยเฉพาะตลาดของอินเดีย ที่มีการใช้น้ํามันปาล์มเพื่อการบริโภคจํานวนมาก เป็นต้น ถือเป็นการช่วยระบายน้ํามันปาล์มในรูปแบบของการส่งออกอีกช่องทางหนึ่ง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯขอบคุณชุมนุมสหกรณ์โคนมฯ ร่วมบรรเทาความเดือดร้อนประชาชน ยกเป็นตัวอย่างการทำงานแบบ New Normal พร้อมชิมทุเรียนภูเขาไฟ กำชับควบคุมพื้นที่ปลูกทุเรียนให้สมดุลกับความต้องการของตลาด
วันอังคารที่ 23 มิถุนายน 2563
นายกฯขอบคุณชุมนุมสหกรณ์โคนมฯ ร่วมบรรเทาความเดือดร้อนประชาชน ยกเป็นตัวอย่างการทํางานแบบ New Normal พร้อมชิมทุเรียนภูเขาไฟ กําชับควบคุมพื้นที่ปลูกทุเรียนให้สมดุลกับความต้องการของตลาด
นายกฯขอบคุณชุมนุมสหกรณ์โคนมฯ ร่วมบรรเทาความเดือดร้อนประชาชน ยกเป็นตัวอย่างการทํางานแบบ New Normal พร้อมชิมทุเรียนภูเขาไฟ กําชับควบคุมพื้นที่ปลูกทุเรียนให้สมดุลกับความต้องการของตลาด
วันนี้ (23 มิถุนายน 2563) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล ประธานกรรมการชุมนุมสหกรณ์โคนมแห่งประเทศไทย จํากัด พร้อมคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อเป็นส่วนหนึ่งของภาคประชาชน วิสาหกิจชุมชน ร่วมกับภาครัฐในการดูแลประชาชน โดยผลิตภัณฑ์นมพร้อมดื่มจํานวน 164,524 กล่อง มอบแด่นายกรัฐมนตรีเพื่อนําไปแจกจ่ายแก่เด็กนักเรียน ผู้สูงอายุ หรือประชาชนที่ได้รับความเดือดร้อนอันเนื่องมาจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โอกาสนี้ นายกรัฐมนตรีได้กล่าวขอบคุณพร้อมยกเป็นตัวอย่างการทํางานแบบนิวนอมอล รัฐ ภาคประชาสังคม ต้องร่วมมือกันดูแลพี่น้องประชาชนเดินหน้าประเทศไปด้วยกัน สะท้อนถึงความเป็นน้ําหนึ่งใจเดียวกันใจของคนไทยทั้งประเทศ
จากนั้น นายกรัฐมนตรีได้เดินไปยังตึกสันติไมตรี เยี่ยมชมนิทรรศการแสดงผลไม้เพื่อประชาสัมพันธ์การจัดงานเทศกาลทุเรียนภูเขาไฟศรีสะเกษ ปี 2563 โอกาสนี้ นายกรัฐมนตรีได้ชิมทุเรียนภูเขาไฟ พร้อมบอกว่า รสชาติดีกลิ่นไม่แรง พลูทุเรียนเรียวยาวไม่ใหญ่มาก ขนาดกําลังดี ถือว่าเป็นความโชคดีของชาวศรีสะเกษที่มีดินภูเขาไฟ และกําชับให้ควบคุมพื้นที่ปลูกทุเรียนให้มีความสมดุลกับความต้องการของตลาด ไม่ให้ผลผลิตออกสู่ตลาดเกินความต้องการ เพราะจะทําให้ราคาตกต่ํา พร้อมส่งเสริมให้ปลูกพืชเศรษฐกิจอื่น ๆ เพิ่มเติม สร้างสตอรี่ชูจุดเด่นส่งเสริมด้านการตลาด ดึงประชาชนเข้ามามีส่วนร่วมในการบริหารจัดการ พร้อมสั่งการให้ผู้ว่าราชการจังหวัด เกษตรจังหวัดให้ความรู้เกษตรกรส่งเสริมเรื่องช่องทางการตลาด สําหรับเทศกาลทุเรียนภูเขาไฟศรีสะเกษ ปี 2563 จัดขึ้นระหว่างวันที่ 26 มิถุนายน – 5 กรกฎาคม 2563 ณ สนามหน้าศาลากลางจังหวัดศรีสะเกษ
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันพฤหัสบดีที่ 10 สิงหาคม 2560
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันนี้ (10 สิงหาคม 2560) รัฐบาลโดยกระทรวงอุตสาหกรรม นําโดยนายกอบชัย สังสิทธิสวัสดิ์ รองปลัดกระทรวงอตุสาหกรรม ตรวจเยี่ยมและให้กําลังใจเจ้าหน้าที่สํานักงานมาตรฐานผลิตภัณฑ์อุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รมว.พม. กำชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้
วันจันทร์ที่ 13 เมษายน 2563
รมว.พม. กําชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้
รมว.พม. กําชับ พมจ. เร่งติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโควิด-19 ในพื้นที่จังหวัดภาคกลางและภาคใต้
วันนี้ (13เม.ย.63) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคง ของมนุษย์ (รมว.พม.) ประชุมทางไกลผ่านระบบ Video Conference ร่วมกับพัฒนาสังคมและความมั่นคงของมนุษย์ (พมจ.) ในพื้นที่จังหวัดภาคกลางและภาคใต้ เพื่อติดตามการช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติ กล่าวว่า ตนมีความห่วงใยประชาชนกลุ่มเป้าหมายของกระทรวงฯ โดยเฉพาะเด็ก ผู้สูงอายุ และคนพิการ ที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) จึงได้สั่งการไปยังพัฒนาสังคมและความมั่นคงของมนุษย์ (พมจ.) ทุกจังหวัด ให้มีการสํารวจประชาชนกลุ่มเป้าหมายที่ได้รับผลกระทบอย่างเร่งด่วน เพื่อให้การช่วยเหลือในเบื้องต้นโดยเร็วที่สุด โดยเฉพาะปัญหาการขาดแคลนนมผงสําหรับเด็กเล็ก และการขาดแคลนเครื่องอุปโภค บริโภค ทั้งนี้ ให้ดูตามความต้องการของผู้ที่ได้รับผลกระทบเป็นหลัก เช่น ครอบครัวไหนที่มีเด็กเล็กหลายคน อาจมีความต้องการนมผงมากกว่าครอบครัวทั่วไป ครอบครัวไหนมีผู้สูงอายุ ผู้พิการ อาจต้องการสิ่งของที่แตกต่างกันออกไป ควรให้ความช่วยเหลือตามความเหมาะสม เพื่อบรรเทาความเดือดร้อนให้เร็วที่สุด
นายจุติ กล่าวต่อไปว่า จากการได้พูดคุยกับผู้ปฏิบัติงานในพื้นที่ พบว่า มีอุปสรรคในเรื่องขั้นตอนระเบียบการเบิกจ่ายงบประมาณในการช่วยเหลือบรรเทาความเดือดร้อนไม่ทันต่อความต้องการของประชาชนกลุ่มเป้าหมาย ทั้งนี้ ได้สั่งการให้ทุกหน่วยในสังกัด พม. ให้มีการลดขั้นตอนปรับระเบียบข้อจํากัดต่างๆ โดยให้คิดถึงประชาชนเป็นสําคัญ ระเบียบอะไรที่เป็นอุปสรรคในการดูแลความเดือดร้อนของประชาชนกลุ่มเป้าหมาย ควรปรับแก้ไขดําเนินการอย่างเร่งด่วน
นายจุติ กล่าวเพิ่มเติมว่า ทั้งนี้ ประชาชนได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ที่ขาดแคลนเครื่องอุปโภค บริโภค และไม่มีที่อยู่อาศัย สามารถโทรแจ้งสายด่วน 1300 ศูนย์ช่วยเหลือสังคม ได้ตลอด 24 ชม. ซึ่งในสัปดาห์นี้ได้มีการขยายคู่สายด่วนเพิ่มอีก 45 คู่สาย จากเดิม 15 คู่สาย รวมเป็น 60 คู่สาย เพื่อรองรับปัญหาดังกล่าว
รัฐบาลไทย-ข่าวทำเนียบรัฐบาล-ข่าวดี! สินเชื่อช่วยเหลือธุรกิจผู้ส่งออก SMEs บรรเทาผลกระทบจากโควิด-19
วันเสาร์ที่ 25 กรกฎาคม 2563
ข่าวดี! สินเชื่อช่วยเหลือธุรกิจผู้ส่งออก SMEs บรรเทาผลกระทบจากโควิด-19
--
#ไทยคู่ฟ้า รัฐบาลสนับสนุนสินเชื่อผ่านโครงการเอ็กซิมเสริมไทยเก่ง (EXIM Star Credit) เพื่อใช้เป็นเงินทุนหมุนเวียนสําหรับผู้ส่งออก SMEs ใน 3 กลุ่มอุตสาหกรรม ได้แก่ 1. กลุ่มเกษตร อุตสาหกรรมเกษตร และเทคโนโลยีชีวภาพ 2. กลุ่มอาหาร อุตสาหกรรมแปรรูปอาหาร และ 3. กลุ่มเครื่องสําอาง ผลิตภัณฑ์ที่มีคุณสมบัติปรุงแต่งดูแลร่างกาย เป็นต้น โดยอนุมัติวงเงินสูงสุด 3 ล้านบาทต่อราย อัตราดอกเบี้ย 4.75% ต่อปี และลดอัตราดอกเบี้ยเหลือ 4% ต่อปี กรณีส่งออกไป CLMV (กัมพูชา สปป.ลาว เมียนมา และเวียดนาม)
นอกจากนี้ EXIM BANK มีสินเชื่ออีกหลากหลายรูปแบบ เพื่อสนับสนุนผู้ส่งออกและนักลงทุนในซัพพลายเชนของการส่งออกสินค้าและบริการของไทยปรับเปลี่ยนหรือยกระดับกระบวนการผลิต เพิ่มมูลค่าธุรกิจ และแข่งขันได้ รวมทั้งยังมีโครงการอบรมทางออนไลน์และกิจกรรมกลุ่มย่อย เพื่อช่วยเพิ่มทักษะความรู้ ข้อมูลข่าวสาร และจับคู่ธุรกิจให้แก่ผู้ประกอบการไทยกับคู่ค้าในต่างประเทศ โดยเฉพาะตลาด CLMV ซึ่งยังมีความต้องการสินค้าและบริการของไทยอีกมาก
หากท่านใดสนใจ สามารถสอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กรโทร. 0 2271 3700, 0 2278 0047, 0 2617 2111 ต่อ 4120-4
รัฐบาลไทย-ข่าวทำเนียบรัฐบาล-รัฐมนตรีฯ อุตตม ให้รัฐมนตรีช่วย ก.กิจการยุโรปและการต่างประเทศ สาธารณรัฐฝรั่งเศส และคณะ เข้าพบ
วันจันทร์ที่ 12 กุมภาพันธ์ 2561
รัฐมนตรีฯ อุตตม ให้รัฐมนตรีช่วย ก.กิจการยุโรปและการต่างประเทศ สาธารณรัฐฝรั่งเศส และคณะ เข้าพบ
รัฐมนตรีฯ อุตตม ให้รัฐมนตรีช่วย ก.กิจการยุโรปและการต่างประเทศ สาธารณรัฐฝรั่งเศส และคณะ เข้าพบ ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
วันนี้ (12 กุมภาพันธ์ 2561) นายอุตตม สาวนายน รัฐมนตรีว่าการรกระทรวงอุตสาหกรรม ให้Mr.Jean-Baptiste Lemoyne รัฐมนตรีช่วยว่าการกระทรวงกิจการยุโรปและการต่างประเทศ สาธารณรัฐฝรั่งเศส และคณะ เข้าพบ เพื่อเข้าเยี่ยมคารวะและหารือเกี่ยวกับประเด็นที่เกี่ยวข้องกับเศรษฐกิจ โดยเฉพาะประเด็นเรื่องโครงการความร่วมมืออุตสาหกรรมไทย-ฝรั่งเศล ในกรอบนโยบายและยุทธศาสตร์ประเทศไทย 4.0 และการลงทุนในพื้นที่ EEC ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม